cyanic-selkie/wikianc huggingface dataset:
ముత్తుస్వామి దీక్షితార్ కీర్తనలు
నోటు(నొట్టు) స్వరాలు
ఇవి అన్ని శంకరాభరణం రాగం లో కూర్చబడ్డాయి. ఇవి పాశ్చాత్య సంగీతానికి దగ్గరగా ఉంటాయి.వీటిలో గమకాలు పలికించరు.
మూలాలు
వర్గం:కీర్తనలు
అనిల్ కుంబ్లే
భారతదేశపు ప్రముఖ క్రికెట్ బౌలర్ అనిల్ కుంబ్లే. 1970 అక్టోబర్ 17 న కర్ణాటక లోని బెంగుళూరులో జన్మించిన అనిల్ కుంబ్లే పూర్తి పేరు అనిల్ రాధాకృష్ణన్ కుంబ్లే. ప్రస్తుతం మనదేశం తరఫున టెస్ట్ క్రికెట్ లోనూ, వన్డే క్రికెట్ లోనూ అత్యధిక వికెట్లు సాధించిన బౌలర్ అనిల్ కుంబ్లే. 2007 నవంబర్ 8 న అతనికి టెస్ట్ క్రికెట్ నాయకత్వ బాధ్యతలు కూడా అప్పగించబడింది. మొదటగా పాకిస్తాన్తో స్వదేశంలో జరిగిన 3 టెస్టుల సిరీస్ కు కెప్టెన్ గా వ్యవహరించాడు. 1990లో అంతర్జాతీయ క్రికెట్ లో ప్రవేశించి 603 టెస్ట్ వికెట్లను, 337 వన్డే వికెట్లను పడగొట్టాడు. బంతిని బాగా స్పిన్ చేయలేడని విమర్శలు ఎదుర్కొన్నప్పటికీ ఆస్ట్రేలియాకు చెందిన షేన్ వార్న్ తర్వాత టెస్ట్ క్రికెట్ లో అత్యధిక వికెట్లు సాధించిన రెండో లెగ్ స్పిన్నర్ గా రికార్డు సృష్టించాడు, స్పిన్నర్లలో షేన్ వార్న్, శ్రీలంకకు చెందిన ముత్తయ్య మురళీధరన్ ల తర్వాత మూడో స్థానంలో ఉన్నాడు. 2008, జనవరి 17 నాడు టెస్ట్ క్రికెట్‌లో 600వ వికెట్టును సాధించి ఈ ఘనత సాధించిన తొలి భారతీయుడు అయ్యాడు. టెస్ట్ క్రికెట్ లో అతని యొక్క అత్యంత ప్రముఖ సంఘటన ఒకే ఇన్నింగ్స్ లో మొత్తం 10 వికెట్లను సాధించడం. ఇంగ్లాండ్కు చెందిన జిమ్‌లేకర్ తర్వాత ఈ ఘనత సాధించిన రెండో బౌలర్ కావడం గమనార్హం. అతని యొక్క సేవలకు గుర్తుగా భారత ప్రభుత్వం 2005లో పద్మశ్రీ అవార్డుతో సత్కరించింది. తనకు ఎంతో ప్రీతిపాత్రమైన ఢిల్లీ ఫిరీజ్‌షా కోట్లా మైదానంలో ఆస్ట్రేలియాపై చివరి టెస్ట్ మ్యాచ్ ఆడి 2008, నవంబర్ 2న అంతర్జాతీయ క్రికెట్ నుంచి రిటైర్ అయ్యాడు.
బాల్యం, వ్యక్తిగత జీవితం
కృష్ణస్వామి, సరోజ దంపతులకు కర్ణాటక రాజధాని బెంగుళూరులో 1970 అక్టోబర్ 17 న జన్మించాడు. ఇంటిపేరు కుంబ్లే కేరళ లోని కాసర్‌గొడ్ జిల్లాలోని కర్ణాటక సరిహద్దు గ్రామమైన కుంబ్లే నుంచి వచ్చింది. అతని భార్య పేరు చేతన రామతీర్థ. చిన్నతనంలోనే అనిల్ కుంబ్లేకు క్రికెట్ పై మక్కువ ఉండేది. బెంగుళూరు వీధులలో బ్యాటింగ్ ప్రాక్టీసు చేసి 13 సంవత్సరాల ప్రాయంలోనే యంగ్ క్రికెటర్స్ క్లబ్ లో ప్రవేశించాడు. 1991-92 లో రాష్ట్రీయ విద్యాలయ కాలేజీ ఆఫ్ ఇంజనీరింగ్ నుండి మెకానికల్ ఇంజనీరింగ్ లో డిగ్రీ పుచ్చుకున్నాడు. ఇతనికి దినేశ్ అనే సోదరుడు ఉన్నాడు. అతని బంతి జంబోజెట్ వేగంతో వస్తుందని అతనికి జంబో అనే ముద్దు పేరు ఉంది.
క్రికెట్ ఆటగాడిగా
కుడి చేతివాటంగల అనిల్ కుంబ్లే లెగ్ స్పిన్ తో అందునా ఫ్లిప్పర్ తో బంతులను విసరడంలో నేర్పరి. మీడియం పేసర్‌గా తను క్రీడాజీవితం ప్రారంభించడంతో బంతులు వేయడంలో వేగం ఉంటుంది. 1989 నవంబర్ లో అతను ఫస్ట్ క్లాస్ క్రికెట్ లో కర్ణాటక జట్టు తరఫున మొదటిసారిగా ప్రాతినిధ్యం వహించాడు. హైదరాబాదుతో జరిగిన ఈ మ్యాచ్ లో 4 వికెట్లు సాధించాడు. ఆ తర్వాత అండర్-19 జట్టులో భారతదేశానికి ప్రాతినిధ్యం వహించి అందులో సెంచరీ సాధించాడు. 1990 ఏప్రిల్ 5 న మొదటిసారిగా శ్రీలంకతో షార్జాలో ఒకరోజు క్రికెట్ మ్యాచ్ ఆడినాడు. అదే సంవత్సరంలో ఇంగ్లాండ్ వెళ్ళిన భారత జట్టులో ఎంపికై రెండో టెస్టులో ప్రాతినిధ్యం వహించి టెస్టులలో ఆరంగేట్రం చేశాడు. 1992లో దక్షిణాప్రికా వెళ్ళిన భారత జట్టు ద్వారా ప్రాతినిధ్యం వహించి రెండో టెస్టులో 8 వికెట్లు సాధించి తన బౌలింగును మెరుగుపరచుకున్నాడు. అదే సంవత్సరం ఇంగ్లాండు జట్టు భారత పర్యటనలో 3 టెస్టుల సిరీస్ లో కేవలం 19.8 సరాసరితో మొత్తం 21 వికెట్లు సాధించి తన సత్తా నిరూపించుకున్నాడు.
1996 ప్రపంచ కప్ లో
1996లో అతని వన్డే క్రికెట్ బౌలింగ్ శిఖరాలకు చేరింది. ఆ సంవత్సరం జరిగిన భారత ఉపఖండంలో జరిగిన ప్రపంచ కప్ క్రికెట్ లో 16 వికెట్లను సాధించాడు. ఈ ప్రపంచ కప్ లో అతనిచ్చిన ప్రతి వికెట్టుకు సరాసరి పరుగులు 20.24 కాగా ప్రతి ఓవర్ కు ఇచ్చిన పరుగులు కేవలం 4.06 మాత్రమే.
ఒకే ఇన్నింగ్సులో మొత్తం 10 వికెట్లు
టెస్ట్ చరిత్రలోనే ఇన్నింగ్స్ లోని మొత్తం 10 వికెట్లు సాధించిన వారిలో ఇంగ్లాండుకు చెందిన జిమ్‌లేకర్ తర్వాత అనిల్ కుంబ్లే రెండో బౌలర్. 1999లో ఫిబ్రవరి 4 నుండి 8 వరకు ఢిల్లీలో పాకిస్తాన్తో జరిగిన రెండో టెస్ట్ మ్యాచ్లో అనిల్ కుంబ్లే ఈ ఘనతను సాధించాడు. కాని ఈ టెస్టులో పాకిస్తాన్ కు చెందిన వకార్ యూనిస్ను రెండు ఇన్నింగ్సులలోనూ ఒక్కసారి కూడా ఔట్ చేయలేదు. అతని వికెట్టును కూడా సాధించి ఉంటే ఒకే టెస్ట్ మ్యాచ్ లో ప్రత్యర్థి జట్టుకి చెందిన మొత్తం 11 బ్యాట్స్‌మెన్లను ఔట్ చేసిన అరుదైన ఘనతను అనిల్ కుంబ్లే సొంతం చేసుకునేవాడు. ఆ ఇనింగ్సులో 9 వికెట్లను తీసిన తర్వాత అతని సహ బౌలర్ అయిన జవగళ్ శ్రీనాథ్, కుంబ్లేకు 10 వికెట్లు దక్కాలనే నెపంతో అతను వికెట్టు సాధించడానికి ప్రయత్నించలేదనే వాదన ఉంది. అనిల్ కుంబ్లే ఈ అరుదైన రికార్డు సాధించిన తర్వాత బెంగుళూరు లోని ఒక ప్రధాన కూడలికి అతని పేరు పెట్టారు. 2019 సంవత్సరం ఫిబ్రవరి 8 తేదీతో ఈ ఘనత సాధించి 20 ఏళ్ళు పూర్తి అయింది. భారతీయుల హృదయాల్లో ఈ అద్భుతమైన ప్రదర్శన ఇప్పటికి చిరస్థాయిగా ఉండిపోయింది.
400, 500 వికెట్ల క్లబ్ లో కుంబ్లే
అక్టోబర్ 6, 2004 రోజున కుంబ్లే సాధించిన మరో మైలురాయి టెస్టు క్రికెట్ లో 400 వికెట్లను సాధించడం. కపిల్ దేవ్ తర్వాత ఈ ఘనత సాధించిన రెండో భారతీయ బౌలర్ కుంబ్లే, స్పిన్నర్లలో ఇతనే ప్రథముడు. ప్రపంచ వ్యాప్తంగా చూస్తే షేన్ వార్న్ (ఆస్ట్రేలియా), ముత్తయ్య మురళీధరన్ (శ్రీలంక) ల తర్వాత ఇతను ఈ ఘనత సాధించిన మూడవ స్పిన్నర్. 400 టెస్టు వికెట్ల సాధనలో కుంబ్లే, కపిల్ దేవ్ కంటే 30 టెస్టులు, షేర్ వార్న్ కంటే 7 టెస్టులు తక్కువగా ఆడి ఈ ఘనత పొందినాడు. అంతేకాకుండా, 300 వన్డే వికెట్లు సాధించాడు. ఈ ఘనత కుంబ్లే కాకుండా మరో భారతీయ బౌలర్ (జవగళ్ శ్రీనాథ్) మాత్రమే సాధించాడు. 2006లో వెస్ట్‌ఇండీస్ పై చివరి టెస్ట్ రెండో ఇన్నింగ్సులో 78 పరుగులకే 6 వికెట్లు పడగొట్టి భారత్ కు చారిత్రక విజయాన్ని అందించాడు. ఆ సీరీస్ లోని మొదటి టెస్ట్ మ్యాచ్ లో కుంబ్లే 45 పరుగులు చేసి టెస్ట్ క్రికెట్ లో 500 వికెట్లు, 2000 పరుగుల ఘనతను సాధించిన రెండో ఆల్‌రౌండరుగా (షేన్ వార్న్ తర్వాత) రికార్డు సృష్టించాడు.
కపిల్ దేవ్ రికార్డు ను అధిగమించుట
డిసెంబర్ 10, 2004 న బంగ్లాదేశ్కు చెందిన మహమ్మద్ రఫీక్ ను ఔట్ చేసి టెస్ట్ క్రికెట్ లో 434 వికెట్లు చేజిక్కించుకొని భారత్ తరఫున అత్యధిక టెస్ట్ వికెట్లు సాధించిన కపిల్ దేవ్ రికార్డును అధిగమించాడు. అదే ఆటతీరును ప్రదర్శిస్తూ జూన్ 11, 2006 న 520 టెస్ట్ వికెట్లు పూర్తిచేసి కోర్ట్నీవాల్ష్ రికార్డును కూడా వెనక్కి నెట్టి నాలుగవ స్థానంలో నిలబడ్డాడు.
వన్డే క్రికెట్ నుంచి విరమణ
2007 ప్రపంచ కప్లో భారత జట్టు పేవలమైన ఆటతీరుతో దేశవ్యాప్తంగా ఆటగాళ్ళపై ముఖ్యంగా సీనియర్ ఆటగాళ్ళపై నిరసన వ్యక్తం కావడంతో బాధ్యతాయుతంగా ముందుకు వచ్చి వన్డే క్రికెట్ నుంచి నిష్క్రమిస్తున్నట్లు మార్చి 30, 2007 న ప్రకటించాడు.
తొలి శతకం
టెస్ట్ క్రికెట్ లో ఎన్నో వికెట్లు సాధించి రికార్డులు నెలకొల్పిన కుంబ్లేకు శతకం మాత్రం ఊరిస్తూనే ఉంది. తన 118 వ టెస్టు మ్యాచ్ ఆడుతూ ఆగస్టు 10, 2007 రోజున ఇంగ్లాండు పై 110* సాధించడంతో తన కల ఫలించింది. సుదీర్ఘ కాలం తర్వాత సాధించిన శతకం కూడా మరో రికార్డు సృష్టించింది. ఇంతకు ముందు 96 టెస్టు మ్యాచ్ తర్వాత శతకం సాధించి శ్రీలంకకు చెందిన చమిందా వాస్ రికార్డును కుంబ్లే దాటి పోయాడు. ఇది 3 టెస్టుల సీరీస్ లో భారతీయుడి ఏకైక సెంచరీ. అంతేకాదు టెస్ట్ మ్యాచ్ ఇన్నింగ్సులో మొత్తం పదికి పది వికెట్లు, టెస్ట్ సెంచరీ సాధించిన ఏకైక క్రికెటర్ గా కొత్త రికార్డునూ నెలకొల్పాడు.
ఇన్నింగ్సులో అత్యధిక సార్లు 5 వికెట్లు సాధించిన భారతీయుడు
టెస్ట్ ఇన్నింగ్సులో 30 సార్లు 5 వికెట్లు పైగా సాధించి భారత్ తరఫున ఈ ఘనతను అత్యధిక పర్యాయాలు సాధించిన బౌలర్ గా రికార్డు స్థాపించాడు. ప్రపంచ వ్యాప్తంగా చూస్తే ఈ ఘనతను కేవలం నలుగురు బౌలర్లు మాత్రమే (రిచర్డ్ హాడ్లీ, షేన్ వార్న్, ముత్తయ్య మురళీధరన్, కుంబ్లే ) సాధించారు.
టెస్ట్ కెప్టెన్ గా నియామకం
భారత టెస్ట్ జట్టుకు సారథిగా వ్యవహరించడానికి రాహుల్ ద్రవిడ్ నిరాకరించడం, సచిన్ టెండుల్కర్ ఒప్పుకోకపోవడంతో కెప్టెన్‌కై వేట మొదలైంది. 17 సంవత్సరాలుగా దేశానికి సేవలందిస్తూ వివాదరహితుడిగా పేరుతెచ్చుకున్న అనిల్ కుంబ్లే పేరు వాస్తవంగానే బయటికి రావడం, అతనూ సమ్మతించడంతో దేశంలో జరిగే 2007 పాకిస్తాన్ సిరీస్ కై కెప్టెన్ గా నియామకం ఖరారైంది. 118 టెస్ట్ మ్యాచ్‌లలో భారత్ కు ప్రాతినిధ్యం వహించిన కుంబ్లేకు కెప్టెన్ పదవి ఇవ్వడం సముచితమే. దీంతో కుంబ్లే - బిషన్ సింగ్ బేడీ, వెంకట రాఘవన్ ల తర్వాత భారత టెస్ట్ జట్టుకు నేతృత్వం వహించిన మూడో స్పిన్నర్ అయ్యాడు.
600 వికెట్ల క్లబ్‌లో కుంబ్లే
2008 జనవరి 17 నాడు పెర్త్లో ఆస్ట్రేలియాతో జరిగిన మూడో టెస్ట్ తొలి ఇన్నింగ్సులో సిమ్మండ్స్ వికెట్ సాధించి 600 వికెట్లు పడగొట్టిన తొలి భారతీయ బౌలర్‌గా రికార్డు సృష్టించాడు. ఈ ఘనత సాధించిన ప్రపంచ బౌలర్లలో కుంబ్లే మూడో బౌలర్. ఇది వరకు ఆస్ట్రేలియాకు చెందిన షేన్ వార్న్, శ్రీలంకకు చెందిన ముత్తయ్య మురళీధరన్లు మాత్రమే ఈ ఘనత సాధించిన వారిలో ఉన్నారు.
క్రీడా జీవితం నుండి విరమణ
2008 ఆస్ట్రేలియాతో టెస్ట్ సిరీస్ జరుగుతున్న సమయంలోనే మూడో టెస్ట్ నాల్గవరోజు క్రికెట్ నుంచి రిటైర్ అవ్వాలని నిర్ణయించినట్లు ప్రకటించాడు. వంద శాతం ఫిట్‌గా లేనందున జట్టుకు తగినంత న్యాయం చేకూర్చలేనని ప్రకటించి ఒకే ఇన్నింగ్సులో పదికి పది వికెట్లను తీసిన ఫిరోజ్‌షా కోట్లా (ఢిల్లీ) మైదానాన్నే తన విరమణ వేదికగా చేసుకున్నాడు.
వన్డే క్రికెట్ లో ఒక అవార్డు
! # ! సీరీస్ ! సీజన్ ! సీరీస్ గణాంకాలు
మ్యాన్ ఆప్ ది మ్యాచ్ అవార్డులు (వన్డే లలో)
! క్ర.సం. ! ప్రత్యర్థి ! స్టేడియం ! సీజన్ ! మ్యాచ్ గణాంకాలు
మూలాలు
వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:కర్ణాటక క్రికెట్ క్రీడాకారులు వర్గం:విజ్డెన్ క్రికెట్ ఆప్ ది ఇయర్ క్రికెటర్లు వర్గం:అర్జున అవార్డు గ్రహీతలు వర్గం:పద్మశ్రీ పురస్కార గ్రహీతలు వర్గం:1970 జననాలు వర్గం:భారతీయ క్రికెట్ కెప్టెన్లు వర్గం:కర్ణాటక క్రీడాకారులు వర్గం:భారతీయ క్రీడాకారులు వర్గం:జీవిస్తున్న ప్రజలు వర్గం:ఈ వారం వ్యాసాలు
కూర్మ పురాణము
అష్టాదశ పురాణాలలో పదిహేనో పురాణం శ్రీ కూర్మ మహాపురాణం. ఇది మధ్యయుగ యుగం హిందూ మతం వైష్ణవ గ్రంథం. "కూర్మం పృష్ఠం సమాఖ్యాతం" అన్న మాట ప్రకారం ఈ పురాణం, పురాణ పురుషుడైన శ్రీమన్నారాయణుడి పృష్ఠ భాగంగా వర్ణించబడింది. ఈ పురాణంలో మొత్తం పదిహేడు వేల శ్లోకాలున్నాయి. ఈ పురాణం పూర్వార్థం, ఉత్తరార్థం అనే రెండు భాగాలుగా విభజించబడింది. పూర్వార్థంలో 53 అధ్యాయాలు ఉండగా, ఉత్తరార్థంలో 44 అధ్యాయాలున్నాయి. కూర్మరూపంలో ఉన్న శ్రీ మహావిష్ణువు ఇంద్రుడి సమక్షంలో మహర్షులందరికీ ఉపదేశించిన పురాణం ఇది. ప్రస్తుతం ఉన్న ప్రతిలో 6,000 శ్లోకాలు ఉన్నాయి.
ప్రాంతీయ రాతప్రతుల్లో అధ్యాయాల సంఖ్య మారుతూ ఉంటుంది, కుర్మ పురాణం యొక్క క్లిష్టమైన ఎడిషన్‌లో 95 అధ్యాయాలు ఉన్నాయి. సాంప్రదాయం ప్రకారం కుర్మ పురాణ గ్రంథంలో 17,000 శ్లోకాలు ఉన్నాయి, ప్రస్తుతం ఉన్న రాతప్రతిలో 6,000 శ్లోకాలు ఉన్నాయి.
కాలనిర్ణయం
మూల వచనం 8 వ శతాబ్దం ప్రారంభంలో అక్షరబద్ధం చేయబడి ఉండవచ్చు అని భావిస్తున్నారు. తరువాత శతాబ్దాలుగా సవరించబడుతూ ఉంది.
ఇతర పురాణాల మాదిరిగానే కూర్మ పురాణం సంక్లిష్టమైన కాలనిర్ణయం కలిగి ఉంది. పురాణాలు అన్నీ ఎన్‌సైక్లోపీడియా శైలిలో ఉన్నాయని డిమ్మిట్ వాన్ బ్యూటెనెన్ పేర్కొన్నారు. ఇవి ఎప్పుడు, ఎక్కడ, ఎందుకు ఎవరిచే వ్రాయబడ్డాయి అని నిర్ధారించడం కష్టం.
"ప్రస్తుతం ఉన్న పురాణాల సాహిత్యం. ప్రతి పేరున్న రచనలో వరుస చారిత్రక యుగాలలో అనేక సవరణలతో అభివృద్ధి చేయబడింది. అందువలన ఏ పురాణానికి కూర్పు తేదీ ఒకేతీరుగా లేదు. (...) అవి కొత్త వాల్యూమ్‌లను నిరంతరం జోడించిన లైబ్రరీల వలె ఉంటాయి."
నిర్మాణం
కుర్మ పురాణం చాలా వెర్షన్లలో వ్రాయబడి ఉంది. కానీ అవన్నీ పూర్వా-విభగా (పాత భాగం), ఉపారీ-విభగా (పై భాగం) అనే రెండు భాగాలను కలిగి ఉంటాయి. వ్రాతప్రతులలో ఉన్న వాటితో పోల్చినట్లైతే మిగిలిన వాటిలో అధ్యాయాల సంఖ్య మారుతూ ఉంటుంది. వేర్వేరు వ్రాతప్రతుల క్లిష్టమైన పూర్వా-విభగాలో యాభై ఒకటి అధ్యాయాలు, ఉపారీ-విభగలో నలభై నాలుగు అధ్యాయాలు ఉన్నాయి.
పద్మ పురాణం కూర్మ పురాణాన్ని తామసిక పురాణంగా వర్గీకరించబడింది. పండితులు సత్వ-రాజస్-తమస్ వర్గీకరణను "పూర్తిగా ఊహాజనితం"గా భావిస్తారు. ఈ వర్గీకరణ సమర్థించే వాదన ఏదీ ఈ వచనంలో లేదు.
పురాణ కథాంశం
కుర్మ అంటే, అత్యంత ఆసక్తికరమైన మతం-నేపథ్యం కలిగిన పురాణాంశం. ఎందుకంటే దీనికి విష్ణు అవతారంలో ఒకదాని పేరు పెట్టబడినప్పటికీ వాస్తవానికి ఇది విష్ణు, శివులకు సంబంధించిన ఇతిహాసాలు, తీర్థ (తీర్థయాత్ర), వేదాంతశాస్త్రాల కలయికను కలిగి ఉంది. ఈ కథలు ఇతర పురాణాలలో కనిపించే కథల మాదిరిగానే ఉంటాయి. కాని వచనాన్ని విష్ణువు కాని, శివుడు కాని ఆధిపత్యం చేయరు. ఈ వచనం మధ్యయుగ వారణాసికి (పవిత్ర నగరం బనారస్ లేదా కాశీ అని కూడా పిలుస్తారు) ఒక యాత్రామార్గదర్శిని అందిస్తుంది. అయితే ఎక్కువగా శైవ ప్రదేశాల గురించి వివరించబడింది. ఇతర పంచరాత్ర కథలు, విష్ణువు గాథలను ప్రముఖంగా వివరిస్తుంది. అందరికీ శక్తిని అందించే అత్యున్నత శక్తి మూలంగా భావించబడుతూ విష్ణు, శివ, బ్రహ్మాది దేవతలు దేవతలుగా ఉంటారని భావించబడుతుంది.
ఇతర పురాణాల మాదిరిగానే కుర్మ పురాణంలో కూడా ఒక తాత్విక గీత కూడా ఉంది. దీనికి ఈశ్వరగీత అని పేరు పెట్టారు. దాని పదకొండు అధ్యాయాలకు శివుడు ప్రాతినిధ్యం వహిస్తుండగా భగవద్గీతకు అనుసరణగా ఉంటుంది. ఉత్తరవిభాగలో ఈ పదకొండు అధ్యాయాలు ఉన్నాయి. .
ఈశ్వర - గీత కథోపనిషత్తు, శ్వేతాశ్వతర ఉపనిషత్తు వంటి ఉపనిషత్తుల అంశాలను సూచిస్తుంది. ఇది భగవద్గీతలోని యోగాలను వ్రతాలను అందిస్తుంది. కానీ శివుడి ఉపన్యసించినట్లు ఇది వివరిస్తుంది. విష్ణువు, శివుడు ఒకరినొకరు కౌగిలించుకున్న తరువాత సంభాషణ రూపంలో ఉపన్యాసం ప్రారంభమవుతుంది, ఆపై విష్ణువు శివుడిని ప్రపంచం స్వభావం, జీవితం గురించి వివరిస్తూ తనస్వభావం గురించి స్వయంగా వివరిస్తాడు. శివుడు ఆత్మ (జీవాత్మ, పరమాత్మ), బ్రాహ్మ-పురుష, ప్రకృతి, మాయ, యోగా, మోక్షాలను వివరిస్తాడు. అద్వైత వేదాంత ఆలోచనల మీద నిర్మించబడిందని రోచర్ తాత్విక ఇతివృత్తం పేర్కొంది. ఇది ఆత్మ (జీవాత్మ) గుర్తింపును, బ్రాహ్మ భావనను నొక్కి చెబుతోంది. భక్తి యోగం ద్వారా ఏ వర్ణానికి చెందినవారైనా విముక్తి పొందవచ్చని ఈ పురాణం చెప్తున్నదని గుర్తించవచ్చు.
నారదీయము (I.106. 1-22) కుర్మ పురాణం విభాగాలతో పాటు ఇతర పురాణాల సారాంశాలను క్లుప్తంగా అవలోకనం చేయడానికి ఇది అవకాశం కలిగిస్తుంది.
బాహ్య లంకెలు
వర్గం:అష్టాదశ పురాణములు వర్గం:పురాణాలు
కూనపరెడ్డి రాఘవేంద్రరావు
కూనపరెడ్డి రాఘవేంద్రరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో పెనుగొండ నియోజకవర్గం (ప్రస్తుతం ఆచంట నియోజకవర్గం) నుండి స్వతంత్య అభ్యర్థిగా పోటీ చేసి ఎమ్మెల్యేగా గెలిచాడు.
రాజకీయ జీవితం
కూనపరెడ్డి రాఘవేంద్రరావు అలియాస్ చినబాబు 1999లో పెనుగండ అసెంబ్లీ నియోజకవర్గం నుండి స్వతంత్ర అభ్యర్థిగా పోటీ చేసి గెలిచి తొలిసారి ఎంఎల్ఎగా ఎన్నికయ్యాడు. ఆయన ఆ తరువాత తెలుగుదేశం పార్టీలో చేరి 2004 అసెంబ్లీ ఎన్నికల్లో టీడీపీ తరపున పోటీ చేసి ఓడిపోయాడు. చినబాబు 2009లో ప్రజారాజ్యం పార్టీలో చేరి ఆ పార్టీ కాంగ్రెస్ పార్టీలో విలీనం అవడంతో ఆయన 2014లో వైఎస్సార్ కాంగ్రెస్ పార్టీలో చేరి వైసిపి ఆచంట నియోజకవర్గం కన్వీనర్‌గా పని చేశాడు.
మరణం
కూనపరెడ్డి రాఘవేంద్రరావు (చినబాబు) అనారోగ్యంతో బాధపడుతూ 2020 సెప్టెంబర్ 3న మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1999) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:పశ్చిమ గోదావరి జిల్లా రాజకీయ నాయకులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు వర్గం:2020 మరణాలు వర్గం:1944 జననాలు
సుప్రియ దేవి
సుప్రియ దేవి (సుప్రియ చౌదరి; 1933 జనవరి 8 - 2018 జనవరి 26) పశ్చిమ బెంగాల్ కు చెందిన సినిమా నటి. 50 సంవత్సరాలకు పైగా బెంగాలీ సినిమాలలో నటించింది. రిత్విక్ ఘటక్ తీసిన మేఘా ఢాక తార (1960) అనే బెంగాలీ సినిమాలో నీతా పాత్ర పోషించినందుకు ప్రసిద్ది చెందింది. సుప్రియ ఫిల్మ్‌ఫేర్ అవార్డు, బెంగాలీ ఫిల్మ్ జర్నలిస్టు అవార్డు రెండుసార్లు గెలుపొందింది. 2011లో పశ్చిమ బెంగాల్‌లో అత్యున్నత పౌర పురస్కారమైన బంగా-విభూషణ్‌ను కూడా అందుకుంది. భారత ప్రభుత్వం 2014లో భారతదేశం నాల్గవ అత్యున్నత పౌర పురస్కారమైన పద్మశ్రీ పురస్కారం ను అందజేసింది.
తొలి జీవితం
సుప్రియ 1933 జనవరి 8న బర్మాలోని మైత్కినాలో జన్మించింది. తండ్రి గోపాల్ చంద్ర బెనర్జీ న్యాయవాది. రెండవ ప్రపంచ యుద్ధం సమయంలో, కుటుంబంతో కలకత్తా నగరానికి వచ్చాడు.
వ్యక్తిగత జీవితం
సుప్రియకు 1954లో బిశ్వనాథ్ చౌదరిని వివాహం చేసుకుంది. వారికి ఒక కుమార్తె (సోమ) జన్మించింది. ఈ జంట 1958లో విడాకులు తీసుకున్నారు. 1963లో మహానాయక్ ఉత్తమ్ కుమార్‌ను వివాహం చేసుకుంది.
సినిమారంగం
నిర్మల్ డే దర్శకత్వంలో ఉత్తమ్ కుమార్ నటించిన బసు పరిబార్ (1952)లో సినిమాతో సినిమారంగంలోకి అడగుపెట్టింది. ప్రణబ్ రే దర్శకత్వం వహించిన ప్రార్థన (1952)లో కూడా నటించింది. తర్వాత కొంత విరామం తీసుకుని, సుశీల్ మజుందార్ దర్శకత్వంలో మర్మబాని (1958)లో నటించిది. మంగళ్ చక్రవర్తి దర్శకత్వం వహించిన ఉత్తమ్ కుమార్ బ్లాక్ బస్టర్ సోనార్ హరీన్ (1959), మేఘే ధాకా తార (1960), షునో బరానారి (1960), కోమల్ గంధార్ (1961), స్వరాలిపి (1961), అగ్నిసంస్కర్ (1961) వంటి సినిమాలలో నటించి గుర్తింపు పొందింది. సదాశివరావు కవి దర్శకత్వంలో వచ్చిన బెగానా (1963) హిందీ సినిమాలో ధర్మేంద్ర సరసన నటించి బాలీవుడ్‌లోకి అడుగుపెట్టింది.
మరణం
సుప్రియ తన 85 సంవత్సరాల వయస్సులో 2018, జనవరి 26న గుండెపోటు తో కోల్‌కతా లో మరణించింది.
బయటి లింకులు
వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు వర్గం:1933 జననాలు వర్గం:2018 మరణాలు వర్గం:పద్మశ్రీ పురస్కారం పొందిన మహిళలు
బాల్టిక్ దేశాలు
బాల్టిక్ దేశాలు లేదా బాల్టిక్ రాజ్యాలు, ఆధునిక అనధికారిక భౌగోళిక రాజకీయ పదం. బాల్టిక్ సముద్రపు తూర్పు తీరాన ఉన్న ఎస్టోనియా, లాట్వియా, లిథువేనియా అనే మూడు సార్వభౌమ దేశాలను కలిపి బాల్టిక్‌ దేశాలు అంటారు. వీటిని "బాల్టిక్ రిపబ్లిక్లు", "బాల్టిక్ ల్యాండ్స్" లేదా బాల్టిక్స్ అని కూడా అంటారు. ఈ పదాన్ని సాంస్కృతిక ప్రాంతాలు, జాతీయ గుర్తింపు లేదా భాష సందర్భంలో వాడరు. ఎందుకంటే లాట్వియా, లిథువేనియాలో ఎక్కువ మంది ప్రజలు బాల్టిక్ ప్రజలు కాగా, ఎస్టోనియాలో ఎక్కువ మంది ఫిన్నిక్ ప్రజలు. మూడు ప్రభుత్వాలూ పరస్పర సహకారంతో ఉంటాయి. విదేశీ విధానం, భద్రతా విధానం, రక్షణ, ఇంధన, రవాణా రంగాల్లో వీటి మధ్య సహకారం ఉంటూ ఉంటుంది.
మూడు దేశాలూ నాటో, యూరోపియన్ యూనియన్, యూరోజోన్, OECD లలో సభ్యులుగా ఉన్నాయి. ఎస్టోనియా 2020, 2021లో ఐక్యరాజ్యసమితి భద్రతా మండలిలో శాశ్వతేతర సభ్యురాలు. ప్రపంచ బ్యాంకు ఈ మూడింటిని అధికాదాయ ఆర్థిక వ్యవస్థలుగా వర్గీకరించింది. వీటిలో మానవ అభివృద్ధి సూచిక చాలా ఎక్కువ స్థాయిలో ఉంటుంది.
ప్రపంచ బ్యాంకు మూడు బాల్టిక్ దేశాలనూ అధిక-ఆదాయ ఆర్థిక వ్యవస్థలుగా వర్గీకరించింది. వీటి మానవ అభివృద్ధి సూచిక చాలా ఎక్కువ. మూడు ప్రభుత్వాల మధ్య ప్రభుత్వ, పార్లమెంటరీ స్థాయిలో పరస్పర సహకారం ఉంది. విదేశీ, భద్రతా విధానం, రక్షణ, ఇంధనం, రవాణాలో కూడా వీటి మధ్య తరచుగా సహకారం ఉంది.
సారాంశం
మొదటి ప్రపంచ యుద్ధం తరువాత, రష్యన్ సామ్రాజ్యం నుండి స్వాతంత్ర్యం పొందిన బాల్టిక్ సముద్ర తీరం లోని దేశాలను "బాల్టిక్ రాష్ట్రాలు" అనే పదం సూచిస్తుంది. ఈ పదంలో ఎస్టోనియా, లాట్వియా, లిథువేనియా లు భాగం. మొదట్లో ఫిన్లాండ్‌ను కూడా ఇందులో చేర్చినప్పటికీ, ఆ తరువాత దాన్ని నార్డిక్ దేశాలలో చేర్చారు.
బాల్టిక్ రాష్ట్రాల ఉనికిలో వివిధ ప్రాంతీయ, సామ్రాజ్య పాలనలను చూసాయి. 18వ శతాబ్దంలో రష్యన్ సామ్రాజ్యం విస్తరించినప్పుడు వారు మొదటిసారిగా దాని పాలనలోకి చేరాయి. ఎస్టోనియా, లాట్వియా భూభాగాలను స్వీడన్ విడిచిపెట్టింది. 1721లో గ్రేట్ నార్తర్న్ యుద్ధం ముగింపులో రష్యన్ సామ్రాజ్యంలో విలీనమయ్యాయి. అయితే ఇప్పుడు లిథువేనియాలో ఉన్న చాలా భూభాగం 1795 లో పోలాండ్ దేశపు మూడవ విభజన తర్వాత రష్యన్ పాలనలోకి వచ్చింది. 1918లో మొదటి ప్రపంచ యుద్ధం చివరి దశ వరకు ఎస్టోనియా, లాట్వియా, లిథువేనియాలు తమ సార్వభౌమాధికారాన్ని పొందే వరకు బాల్టిక్ దేశాలలోని పెద్ద భాగాలు రష్యన్ సామ్రాజ్యంలో ఉండేవి. రెండవ ప్రపంచ యుద్ధం ప్రారంభమయ్యే వరకూ ఈ మూడు దేశాలు స్వతంత్రంగానే ఉన్నాయి. 1940లో, మూడు దేశాలు స్టాలినిస్టు సోవియట్ యూనియన్‌ ఆక్రమించింది. 1941లో నాజీ జర్మనీ లిథువేనియా, లాట్వియా, ఎస్టోనియా లను ఆక్రమించింది. 1944-1945లో రెడ్ ఆర్మీ తిరిగి వీటిని ఆక్రమించి 1991 వరకు మూడు దేశాలపై సోవియట్ యూనియన్ రాజ్యం చేసింది. బాల్టిక్ దేశాలలో సోవియట్ పాలన 1989-1991లో ముగిసింది, మూడు దేశాల కొత్తగా ఎన్నికైన పార్లమెంటులు సోవియట్ ఆక్రమణను చట్టవిరుద్ధమైనదిగా ప్రకటించాయి. 1991 ఆగస్టులో మూడు దేశాల స్వాతంత్ర్యాన్ని పూర్తిగా పునరుద్ధరించడంతో ఇది ముగిసింది.
సోవియట్, జర్మన్ ఆక్రమణలు, 1940-1991
alt=A geopolitical map of Northern Europe where Finland, Sweden, Norway and Denmark are tagged as neutral nations and the Soviet Union is shown having military bases in the nations of Estonia, Latvia and Lithuania.|thumb|1939 నవంబరులో ఉత్తర ఐరోపాలో భౌగోళిక రాజకీయ స్థితి 1939 నాటి మోలోటోవ్-రిబ్బన్‌ట్రాప్ ఒప్పందంలోని రహస్య ప్రోటోకాల్‌కు అనుగుణంగా, సోవియట్ సైన్యం 1939 సెప్టెంబరులో తూర్పు పోలాండ్‌పై దాడి చేసింది. స్టాలినిస్ట్ సోవియట్ ప్రభుత్వం ఎస్టోనియా, లాట్వియా, లిథువేనియాలను లొంగదీసుకుంది. జర్మనీ సోవియట్‌ల మధ్య కుదిరిన పరస్పర సహకార ఒప్పందాలకు అనుగుణంగా ఈ దేశాలలో సైనిక స్థావరాలను స్థాపించే హక్కు సోవియట్ యూనియన్ కు దక్కింది. 1940 జూన్‌లో ఎర్ర సైన్యం, ఎస్టోనియా, లాట్వియా, లిథువేనియా భూభాగాలన్నింటినీ ఆక్రమించి, కొత్త సోవియట్ అనుకూల తోలుబొమ్మ ప్రభుత్వాలను స్థాపించింది. 1940 జూలైలో మూడు దేశాల్లోనూ ఏకకాలంలో, రిగ్గింగ్ ఎన్నికలు (స్టాలినిస్ట్ అనుకూల అభ్యర్థులు మాత్రమే పోటీ చేయడానికి అనుమతించబడ్డారు) నిర్వహించారు. మూడు దేశాల్లో కొత్తగా సమావేశమైన "పార్లమెంట్లు" సోవియట్ యూనియన్‌లో చేరడానికి ఏకగ్రీవంగా దరఖాస్తు చేసుకున్నాయి. ఇవి 1940 ఆగష్టులో ఎస్టోనియన్ SSR, లాట్వియన్ SSR, లిథువేనియన్ SSR లుగా సోవియట్ యూనియన్‌లో విలీనమయ్యాయి.
బాల్టిక్స్‌లో ఆ తర్వాత అణచివేతలు, మరణశిక్షలు, సామూహిక బహిష్కరణలు జరిగాయి. బహిష్కరణలు, రష్యన్ భాషను మాత్రమే పని భాషగా స్థాపించడం వంటి మార్గాల ద్వారా సోవియట్ యూనియన్, ఈ ఆక్రమిత భూభాగాలను సోవియటీకరణ చేయడానికి ప్రయత్నించింది. 1940 - 1953 మధ్య, సోవియట్ ప్రభుత్వం బాల్టిక్స్ నుండి 2,00,000 కంటే ఎక్కువ మందిని సోవియట్ యూనియన్‌లోని మారుమూల ప్రాంతాలకు బహిష్కరించింది. అదనంగా, కనీసం 75,000 మంది గులాగ్‌లకు పంపింది. వయోజన బాల్టిక్ జనాభాలో సుమారు 10% మంది బహిష్కృతులయ్యారు లేదా లేబర్ క్యాంపులకు పంపబడ్డారు.
బాల్టిక్ దేశాలపై 1941లో నాజీ జర్మన్ దాడి చేయడంతో ఇక్కడ సోవియట్ ఆక్రమణకు అంతరాయం కలిగింది. ప్రారంభంలో, చాలా మంది ఎస్టోనియన్లు, లాట్వియన్లు, లిథువేనియన్లు జర్మన్ సైన్యాన్ని తమ విముక్తిదారులుగా భావించారు. అయితే మూడు దేశాల ప్రజలూ తమ స్వాతంత్ర్య పునరుద్ధరణ జరుగుతుందని ఆశించారు. కానీ నాజీ జర్మన్ ఆక్రమణదారులు రీచ్‌స్కామిస్సరియట్ ఓస్ట్‌లాండ్ అని పిలువబడే పౌర పరిపాలనను స్థాపించారు. ఆక్రమణ సమయంలో నాజీ అధికారులు లిథువేనియా, లాట్వియాల్లో యూదు జనాభాపై ఘెట్టోయిజేషన్లు, సామూహిక హత్యలూ చేశారు. 1,90,000 మందికి పైగా లిథువేనియన్ యూదులను (యుద్ధానికి పూర్వం లిథువేనియాలో ఉన్న యూదుల్లో 95%), 66,000 మంది లాట్వియన్ యూదులనూ హత్య చేసారు. 1944 చివరిలో ఆ దేశాలను మళ్ళీ రెడ్ ఆర్మీ ఆక్రమించేంత వరకు జర్మను ఆక్రమణ కొనసాగింది. యునైటెడ్ స్టేట్స్, బ్రిటన్ ల పరోక్ష ఆమోదంతో ఆ దేశాల్లో తిరిగి సోవియట్ పాలన మొదలైంది.
వ్యవసాయాన్ని బలవంతంగా సమష్టిగా చెయ్యడం 1947లో ప్రారంభమైంది. 1949 మార్చిలో సామూహిక బహిష్కరణ తర్వాత పూర్తయింది. ప్రైవేట్ పొలాలను జప్తు చేసారు. రైతులను సామూహిక పొలాలలో చేర్చారు. మూడు దేశాలలో ఉన్న లాట్వియన్ జాతీయ పక్షపాతులు, లిథువేనియన్ పక్షపాతులు (అందరినీ కలిపి ఫారెస్ట్ బ్రదర్స్ అని అంటారు) తమ దేశాల స్వాతంత్ర్యాన్ని తిరిగి పొందే ప్రయత్నంలో తదుపరి ఎనిమిది సంవత్సరాలు సోవియట్ ఆక్రమణకు వ్యతిరేకంగా గెరిల్లా యుద్ధాన్ని చేసారు. అది సఫలం కాలేదు. సోవియట్ వ్యతిరేకుల సాయుధ ప్రతిఘటన 1953 వరకు కొనసాగింది. సాయుధ ప్రతిఘటన ఓడిపోయినప్పటికీ, జనాభా మాత్రం సోవియట్ పాలనకు వ్యతిరేకంగానే ఉండేది.thumb| డౌన్ టౌన్ టాలిన్యునైటెడ్ స్టేట్స్, యునైటెడ్ కింగ్‌డమ్, కెనడా, NATO, అనేక ఇతర దేశాలు, అంతర్జాతీయ సంస్థలూ లిథువేనియా, లాట్వియా, ఎస్టోనియాలను  సోవియట్ ఆక్రమణలో ఉన్నట్లు పరిగణించాయి. ప్రచ్ఛన్న యుద్ధ సమయంలో, లిథువేనియా, లాట్వియాలు వాషింగ్టన్ DCలో రాయబార కార్యాలయాన్ని నిర్వహించగా, ఎస్టోనియాకు న్యూయార్క్ నగరంలో ఒక కార్యాలయం ఉండేది. ఈ కార్యాలయాల్లో సిబ్బందిగా, సోవియట్ యూనియన్ ఆక్రమణకు ముందు నాటి ప్రభుత్వాలలో పనిచేసిన దౌత్యవేత్తలే ఉండేవారు.
స్వాతంత్ర్య పునరుద్ధరణ
1980ల చివరలో, సోవియట్ పాలనకు వ్యతిరేకంగా భారీ యెత్తున పౌర ప్రతిఘటన ప్రారంభమైంది. దీనిని గాన విప్లవం అంటారు. 1989 ఆగస్టు 23 న, బాల్టిక్ వే అనే పేరుతో ఇరవై లక్షల మందితో కూడిన మానవ గొలుసు, టల్లిన్ నుండి విల్నియస్ వరకు 600 కి.మీ. దూరం మేర ఏర్పాటు చేసారు. ఈ ప్రచారం నేపథ్యంలో, బాల్టిక్ రిపబ్లిక్‌ల నిష్క్రమణ "అనివార్యమైంది" అని గోర్బచేవ్ ప్రభుత్వం అంతర్గతంగా నిర్ధారించింది. ఈ ప్రక్రియ సోవియట్ యూనియన్ కూలిపోవడానికి దోహదపడింది. ఇతర సోవియట్ రిపబ్లిక్‌లు సోవియట్ యూనియన్ నుండి విడిపోవడానికి ఒక ఉదాహరణగా నిలిచింది. సోవియట్ యూనియన్ 1991 సెప్టెంబరు 6 న మూడు బాల్టిక్ రాష్ట్రాల స్వాతంత్య్రాన్ని గుర్తించింది. 1993 ఆగస్టు నుండి, ఈ ప్రాంతం నుండి (లిథువేనియాతో మొదలుపెట్టి) దళాలను ఉపసంహరించింది. 1994 ఆగస్టులో ఆఖరి రష్యన్ సేనలు అక్కడి నుండి వెళ్ళిపోయాయి. బాల్టిక్స్‌లో ఉన్న స్క్రుందా-1, అనే చివరి రష్యన్ సైనిక రాడార్, 1998 ఆగస్టులో అధికారికంగా కార్యకలాపాలను నిలిపివేసింది.
ఆర్థిక వ్యవస్థలు
thumb| డౌన్ టౌన్ రిగా రాజకీయ మార్పులు ప్రజాస్వామ్య పరివర్తనకు సమాంతరంగా, ఆ దేశాల ఆర్థిక వ్యవస్థలు కూడా చట్టం ద్వారా మార్కెట్ ఆర్థిక వ్యవస్థలుగా రూపాంతరం చెందాయి. బడ్జెట్ నియమాలు, జాతీయ ఆడిట్, జాతీయ కరెన్సీ, సెంట్రల్ బ్యాంక్ వంటి ప్రధానమైన స్థూల ఆర్థిక కారకాలను ఏర్పాటు చేయడం లేదా పునరుద్ధరించడం జరిగింది. త్వరలోనే ఆ దేశాలు అధిక ద్రవ్యోల్బణం, అధిక నిరుద్యోగం, తక్కువ ఆర్థిక వృద్ధి, అధిక ప్రభుత్వ రుణం తదితర సమస్యలను ఎదుర్కొన్నాయి. 2000 నాటికి ద్రవ్యోల్బణం రేటు 5% కంటే తక్కువకు పడిపోయింది. ఈలోగా, ఈ ఆర్థిక వ్యవస్థలు స్థిరపడి, 2004లో అవన్నీ యూరోపియన్ యూనియన్‌లో చేరాయి. వారికి కొత్త స్థూల ఆర్థిక అవసరాలు తలెత్తాయి; మాస్ట్రిక్ట్ ప్రమాణాలు విధిగా మారాయి. మూడు దేశాలూ యూరోపియన్ యూనియన్ లోను, యూరోజోన్‌లోనూ సభ్య దేశాలు. ప్రపంచ బ్యాంకు వీటిని అధిక-ఆదాయ ఆర్థిక వ్యవస్థలుగా వర్గీకరించింది. వీటి మానవ అభివృద్ధి సూచికను అధికం. మూడూ OECD లో సభ్యులు. యూరో కరెన్సీని ఎస్టోనియా 2011 జనవరిలో, లాట్వియా 2014 జనవరిలో, లిథువేనియా 2015 జనవరిలో స్వీకరించాయి
భాషలు
మూడు బాల్టిక్ దేశాల భాషలు రెండు విభిన్న భాషా కుటుంబాలకు చెందినవి. లాట్వియన్, లిథువేనియన్ భాషలు ఇండో-యూరోపియన్ భాషా కుటుంబానికి చెందినవి. బాల్టిక్ భాషా సమూహంలో (లేదా మరింత ప్రత్యేకంగా, బాల్టిక్ యొక్క తూర్పు బాల్టిక్ ఉప సమూహం) నేటికీ నిలిచి ఉన్న భాషలు ఈ రెండే. లాట్గాలియన్, సమోగిటియన్‌లను ప్రత్యేక భాషలుగా గానీ, లాట్వియన్, లిథువేనియన్ భాషల్లోని మాండలికాలుగా గానీ గుర్తిస్తారు.
ఎస్టోనియన్ భాష, పొరుగున ఉన్న ఫిన్లాండ్ లోని ఫిన్నిష్ భాష లాంటి ఫిన్నిక్ భాష. ఇది ఇప్పుడు దాదాపుగా అంతరించిపోయిన లివోనియన్ భాషకు సంబంధించినది. లాట్వియాలో కొన్ని డజన్ల మంది ప్రజలు దీన్ని రెండవ భాషగా మాట్లాడతారు.
స్థానిక భాషలతో పాటు, 13వ శతాబ్దం నుండి మొదటి ప్రపంచ యుద్ధం వరకు ఎస్టోనియా లాట్వియాల్లో విద్య, వృత్తులలోను, ఉన్నత సమాజంలోనూ జర్మన్ ఆధిపత్య భాషగా ఉంది. పోలిష్ భాష, లిథువేనియాలో ఇదే స్థానంలో ఉంది. అనేక స్వీడిష్ పదాలు ఎస్టోనియన్ భాషలోకి వచ్చాయి; 17వ శతాబ్దంలో స్వీడిష్ పాలనలోనే పాఠశాలలు స్థాపించారు. ఎస్టోనియాలో స్వీడిష్ అవశేష భాషలు మాట్లాడతారు - ప్రత్యేకించి ఎస్టోనియన్ స్వీడిష్ మాండలికం ఉత్తర ఎస్టోనియా ద్వీపాలలోని ఎస్టోనియన్ స్వీడిష్ మాండలికం మాట్లాడతారు. ఎస్టోనియాతో భాషాపరమైన సంబంధం ఉండడం వలన, సోవియట్ కాలంలో ఫిన్నిష్ ప్రసారాలు వినడం వలనా ఎస్టోనియాలో ఫిన్నిష్ భాషలో గణనీయమైన నైపుణ్యం ఉంది.
సాధారణ గణాంకాలు
2004 మే 1 న యూరోపియన్ యూనియన్‌లో ఏకకాలంలో చేరిన మూడు దేశాలు, EET / EEST టైమ్ జోన్ ను పాటిస్తాయి. యూరో కరెన్సీని వాడతాయి.
మూలాలు
వర్గం:ప్రపంచ దేశాలు వర్గం:ఐరోపా వర్గం:ఐరోపా సమాఖ్య సభ్య దేశాలు
గిడుగు వేంకట సీతాపతి
గిడుగు వెంకట సీతాపతి (జనవరి 28, 1885 - ఏప్రిల్ 19, 1969) ప్రసిద్ధ భాషా పరిశోధకుడు. విజ్ఞాన సర్వస్వ నిర్మాత. పలు గేయాలను పిల్లలకోసం రాసిన సాహిత్యవేత్త. ఇతని బాలసాహిత్యంలో ప్రాచుర్యం పొందినది చిలకమ్మపెళ్ళి.
జననం
వీరు జనవరి 28, 1885 సంవత్సరంలో విశాఖపట్నం జిల్లా భీమునిపట్నంలో తెలుగు వ్యావహారిక భాషోద్యమ సారథి అయిన గిడుగు వెంకట రామమూర్తి దంపతులకు జన్మించారు.
మద్రాసు క్రైస్తవ కళాశాలలో చరిత్రలో పట్టభద్రులై కొంతకాలం పర్లాకిమిడిలో చరిత్రోపన్యాసకులుగా పనిచేశారు. వ్యావహారిక భాషోద్యమంలోను, సవర భాషోద్ధరణలోను తండ్రికి కుడిభుజంగా నిలిచి విశేషానుభవం గడించారు. రైతుబిడ్డ, స్వర్గసీమ, పల్నాటి యుద్ధం, భక్తిమాల వంటి కొన్ని చలనచిత్రాలలోను, కొన్ని నాటకాలలోను నటించారు.
1945లో మాగంటి బాపినీడు సంపాదకత్వంలో వెలువడిన ఆంధ్ర సర్వస్వముకు అనేక వ్యాసాలు రచించి విశేషంగా తోడ్పడ్డారు. 1949లో తెలుగు భాషా సమితి ఏర్పడినపుడు తెలుగు విజ్ఞాన సర్వస్వపు ప్రధాన సంగ్రాహకులుగా నియమితులయ్యారు. చరిత్ర-రాజనీతి సంపుటం సంపాదక వర్గంలో ప్రముఖపాత్ర వహించారు. సూర్యరాయాంధ్ర నిఘంటువుకు చివరిదశలో వీరు గౌరవ సంపాదకులుగా పనిచేశారు. కేంద్ర సాహిత్య అకాడమీ సంకలితం చేసిన భారతీయ గ్రంథసూచిలో తెలుగు విభాగానికి వీరు సంపాదకత్వం వహించారు.
వీరు రచించిన తెలుగు కావ్యాలలో ముఖ్యమైనవి: 'భారతీ శతకము', 'సరస్వతీ విలాసము', 'కొద్ది మొర్ర'. వీరు రాసిన 'బాలానందము' వంటి బాల సాహిత్య రచనలు విశేష ప్రజాదరణ పొందాయి. వీరు బైబిల్ లోని మూడు సువార్తలను సవర భాషలోకి అనువదించారు. కేంద్ర సాహిత్య అకాడమీ వారి అభ్యర్ధనపై తెలుగు సాహిత్య చరిత్రను ఇంగ్లీషులోకి అనువదించారు. వీరు రచించిన 'తెలుగులో ఛందోరీతులు' అనే గ్రంథానికి ఆంధ్రప్రదేశ్ సాహిత్య అకాడమీ పురస్కారం లభించింది.
వీరి కుటుంబం ఆంధ్రాభిమానానికి ప్రసిద్ధికెక్కింది. పర్లాకిమిడి తాలూకాను ఒడిషా రాష్ట్రంలో చేర్చడానికి జరిగిన ప్రయత్నాన్ని వీరు, వీరి తండ్రి రామమూర్తి తీవ్రంగా ప్రతిఘటించారు. తెలుగువారి పక్షాన వాదించడానికి 1933లో వీరు లండన్ వెళ్ళి, శామ్యూల్ హోర్ మొదలైన వారి ఎదుట యుక్తిగా వాదించారు. అయినా 1936లో పర్లాకిమిడి తాలూకా ఒడిషా రాష్ట్రంలో భాగంగా ఏర్పడింది.
తండ్రి అనంతరం రాజమండ్రి చేరిన సీతాపతి రాజకీయాలలో పాల్గొని జిల్లా బోర్డు, మునిసిపల్ కౌన్సిల్, సెనేట్ మొదలగు సంస్థలలో సభ్యులుగాను, అధ్యక్షులుగాను పనిచేశారు.
వీరికి ఆంధ్రవిశ్వకళాపరిషత్ కళాప్రపూర్ణ ఇచ్చి గౌరవించింది. వీరి ఇంగ్లీషు రచనలలోని విశిష్టతను గుర్తించి వాషింగ్టన్ లోని అంతర్జాతీయ అకాడమీ వీరికి డి.లిట్. గౌరవం ఇచ్చింది.
మరణం
వీరు ఏప్రిల్ 19, 1969లో హైదరాబాదులో పరమపదించారు.
బయటి లింకులు
వర్గం:తెలుగు సినిమా నటులు వర్గం:1885 జననాలు వర్గం:1969 మరణాలు వర్గం:కళాప్రపూర్ణ గ్రహీతలు వర్గం:సినిమా నటులు వర్గం:విశాఖపట్నం జిల్లా భాషావేత్తలు వర్గం:కళాప్రపూర్ణ పురస్కారం పొందిన తండ్రీకొడుకులు వర్గం:విశాఖపట్నం జిల్లా సినిమా నటులు వర్గం:విశాఖపట్నం జిల్లా రంగస్థల నటులు వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు వర్గం:విశాఖపట్నం జిల్లా రచయితలు వర్గం:తెలుగువారిలో ఇంగ్లీషు రచయితలు
తెలంగాణ రాష్ట్ర ఉత్తమ ఉపాధ్యాయ పురస్కారాలు-2022
తెలంగాణ రాష్ట్ర ఉత్తమ ఉపాధ్యాయ పురస్కారాలు, అనేది జాతీయ ఉపాధ్యాయుల దినోత్సవం సెప్టెంబరు 5న తేదీన ఎంపికచేసిన ఉత్తమ ఉపాధ్యాయులకు తెలంగాణ ప్రభుత్వం అందించే పురస్కారం. రాష్ట్రంలోని ప్రభుత్వ పాఠశాలల్లో ఉత్తమ సేవలు అందించిన ఉపాధ్యాయులను ఎంపికచేసి వారికి రూ.10 వేల నగదుతోపాటు సర్టిఫికెట్‌, మెడల్‌ అందజేసి సన్మానిస్తారు.
2022 పురస్కారాలలో భాగంగా సెప్టెంబరు 1న రాష్ర్ట ప్రభుత్వం ఉత్తమ టీచర్లు, లెక్చరర్లు, ప్రొఫెసర్ల జాబితా విడుదల చేసింది. ఇందుకు సంబంధించిన జీవోను విద్యాశాఖ కార్య‌ద‌ర్శి వాకాటి క‌రుణ జారీచేసింది. మొత్తం 50 మంది ఉపాధ్యాయుల‌కు అవార్డులు ప్ర‌క‌టించ‌గా, ఇందులో 10 మంది హెడ్ మాస్ట‌ర్లు, ప్రిన్సిప‌ళ్లు, 19 మంది ఎస్ఏ, పీఈటీలు, 10 మంది ఎస్జీటీ, టీజీటీలు, లెక్చ‌ర‌ర్ల విభాగంలో ఒక‌రికి అవార్డులు రాగా, మ‌రో ప‌ది మందికి ఫోర్ ర‌న్న‌ర్స్ ప్ర‌త్యేక కేట‌గిరీలో అవార్డుల‌ను ప్ర‌క‌టించారు.
2022, సెప్టెంబరు 5న హైదరాబాదు లోని రవీంద్రభారతి లో తెలంగాణ ప్రభుత్వం నిర్వహించిన గురుపూజోత్సవ వేడుకలలో అవార్డుల ప్రదానం జరిగింది. ఈ కార్యక్రమంలో హోంమంత్రి మహమూద్ అలీ, విద్యాశాఖామంత్రి సబితా ఇంద్రారెడ్డి, పర్యాటక-సాంస్కృతిక శాఖామంత్రి వి. శ్రీనివాస్ గౌడ్, ఉపాధ్యాయ నియోజకవర్గ ఎమ్మెల్సీలు కె. జనార్థన్ రెడ్డి, కె. రఘోత్తమరెడ్డి, అలుగుబెల్లి నర్సిరెడ్డి, వివిధ విశ్వవిద్యాయల ఉపకులపతులు, తెలంగాణ ఉన్నత విద్యామండలి చైర్మన్ ఆర్. లింభాద్రి, విద్యాశాఖ కార్యదర్శి వాకాటి కరుణ, విద్యాశాఖ కమీషనర్ నవీన్ మిట్టల్, ఇంటర్మీడియట్ కమీషనర్ సయ్యద్ జలీల్, పాఠశాల విద్యా సంచాలకులు దేవసేన, ఇతర అధికారులు పాల్గొని ఉత్తమ అధ్యాపక, ఉపాధ్యాయులను ఘనంగా సన్మానించారు.
పురస్కార గ్రహీతలు
2022 తెలంగాణ రాష్ట్ర ఉత్తమ ఉపాధ్యాయ పురస్కార గ్రహీతల జాబితా:
మూలాలు
వర్గం:తెలంగాణ ప్రభుత్వం వర్గం:పురస్కారాలు వర్గం:తెలంగాణ భాషా సాంస్కృతిక శాఖ వర్గం:తెలంగాణ రాష్ట్ర పురస్కారాలు వర్గం:పురస్కార గ్రహీతలు
గ్రీన్‌హౌస్
నియంత్రిత శీతోష్ణస్థితిలో మొక్కలను పెంచేందుకు తయారు చేసిన నిర్మాణాన్ని గ్రీన్‌హౌస్ అంటారు. ఈ నిర్మాణపు గోడలు, కప్పు అంతటినీ గాజు వంటి పారదర్శక పదార్థంతో తయారు చేస్తారు. ఇవి చిన్నపాటి షెడ్ల నుండి పెద్ద పరిశ్ర్రమల వరకు రకరకాల పరిమాణాల్లో ఉంటాయి. పూర్తిగా కప్పబడి ఉండడం వలన దీనిలో పెరిగే మొక్కలు చుట్టుపట్ల ఉండే శీతోష్ణస్థితి ప్రభావాలకు లోనవవు. పారదర్శక పదార్థాలతో చేసినందువలన సూర్యరశ్మి లభిస్తుంది. thumb| RHS విస్లీలో ఒక ఆధునిక గ్రీన్‌హౌస్
ప్రాముఖ్యత
ఈ హరిత ఇండ్లలో పైరు పెరుగుదలకు అనువైన ఉష్ణోగ్రత గాలిలో తేమ శాతము, గాలిలో కార్టన్ డై ఆక్సైడ్ శాతము, సూర్యరశ్మి పారదర్శకత, మట్టిలో ముఖ్యమైన సూక్ష్మపోషక పదార్థాలు, నీరు తగినంత మోతాదులో నియంత్రణ చేయవచ్చు. హరిత ఇండ్లలో ఉష్ణోగ్రత 18 నుండి 30 ° సెంటీగ్రేడ్ వాతావరణంలో తేమశాతము 50-70 %, సూర్యరశ్మి 400nm నుండి 700nm లలో, ' CO 2. 300-800 ppm ఉంటే చాలా రకాలైన కూరగాయలు పూలమొక్కలను పెంచవచ్చు. హరిత ఇల్లను తక్కువ ఖర్చుతో నిర్మించుకొని సహజ పద్ధతులననుసరించి వాతావరణ నియంత్రణ చేయటం ద్వారా ఖరీఫ్, రబీ కాలాలలో కూరగాయలు, ఆకు కూరలు, పూల మొక్కలను పెంచుకోవచ్చును.
హరిత ఇల్లలో చాలా రకాలున్నాయి. కానీ ' క్వాన్సేట్ ', సాటూత్ డిజైన్ ఎక్కువగా ఉపయోగంలో ఉన్నవి. వేసవికాలంలో హరిత ఇల్లలో ఉష్ణోగ్రత 50 ° నుండి 55 సెంటీగ్రేడ్ వరకు ఉంటుంది. అలాంటి పరిస్థితిలో హరిత ఇండ్లను మామిడి పల్ప్, మిరప, కూరగాయలను ఆరబెట్టుకొని వాటి తేమశాతం తగ్గించి ఎక్కువ కాలము నిలువ ఉండే విధముగా తయారు చేసుకొనవచ్చును. కొంతమంది రైతులు ఈ హరిత ఇండ్లలో మామిడి పల్ప్ క్యాండీగా, బార్స్ గా తయారు చేసి అధిక లాభాలను పొందుతున్నారు. హరిత ఇండ్లను ఖరీఫ్, రబీ కాలంలలో పంటలు, కూరగాయలు, పూలు పండించుకోవడానికి, వేసవి కాలంలో పంటలను ఆరబెట్టుకొనుటకు ఉపయోగపడే సాధనముగాను ఉపయోగించు కొనుట ద్వారా సంవత్సర కాలమంతా దీనిని ఉపయోగించుకోవచ్చును.
ఉపయోగాలు
i ) పంటలకు అనుకూల పరిస్థితులు కల్పించుట ద్వారా పంటలను సంవత్సరము పొడవునా సాగు చేయవచ్చును.
ii ) పంటలు దిగుబడి ఆరుబైట ప్రదేశములో కంటే చాలా రెట్లు ఎక్కువగా ఉంటుంది.
iii ) పంటలకు అనుకూల పరిస్థితులు ఉండుట వలన నాణ్యమైన దిగుబడులు పొందవచ్చును.
iv ) పంటలకు కావలసిన ముఖ్య అవసరమైన నీరు, ఎరువు, విత్తనములు, సస్యరక్షణ మందులను సమర్థవంతంగా ఉపయోగించవచ్చును.
v ) పంటలను చీడపీడల బారీ నుండి సులభంగా సంరక్షించవచ్చును.
vi ) వీనియందు విత్తన మొలక శాతము అధికముగా ఉండును.
vii ) టిష్యూ కల్చర్ ద్వారా ఉత్పత్తి చేసిన మొక్కలను దృఢపరచడానికి ఉపయోగింపబడతాయి.
viii ) మార్కెట్ అవసరములను బట్టి పంటలను పండించు కాలాన్ని నిర్ధారించు కొనవచ్చును.
ix ) వివిధ రకములైన సేంద్రియ ఎరువులను ' వర్మికల్చర్ ' ( చెత్త చెదారము పైన వానపాములను వాడి సేంద్రీయ ఎరువులు తయారు చేయుట ), ఊక మొదలైన వాటిని సమర్థవంతంగా ఉపయోగించుకొనవచ్చును.
X ) నాణ్యమైన దిగుబడి వల్ల ఎక్కువ విదేశీ మారక ద్రవ్యాన్ని ఆర్జించవచ్చును.
xi ) పంటలు పండించని కాలంలో ఎండబెట్టుకొనవచ్చును.
xii ) ఆటోమేటిక్ కంట్రోలర్ ద్వారా నీటిని, ఎరువులను మొదలైనవాటిని అవసరమై నంత వరకు వాడవచ్చును.
xiii ) నిరుద్యోగ యువతీ, యువకులకు పని కల్పించుటకు ఉపయోగపడును.
xiv ) తక్కువ సమయంలో తక్కువ విస్తీర్ణంలో ఎక్కువ మొక్కలు, నారు అంట్లు కటింగ్స్ఉత్పత్తి చేయవచ్చును.
XV ) హరిత ఇల్లను ఉపయోగించుకొని పనికిరాని నేలలో కూడా పంటలు పండించ వచ్చును.
xvi ) అసాధారణ ఔషద, సుగంధ మొక్కలను పెంచడానికి హరిత ఇల్లు చాలా అనుకూలం.
ఈవెన్ స్పాన్ టైప్
దీనియందు పైకప్పు రెండు ప్రక్కలకు సమానముగా వంచబడి ఉండును. ఇటువంటి నిర్మాణాలను సమతల ప్రదేశములలో చిన్న చిన్న కమతాలలో నిర్మించెదరు. సామాన్యముగా దీని పొడవు 24 metre, వెడల్పు 5 నుండి 9 metre ఎత్తు 25 నుండి 4.3 మీటర్లు.
అనెవెన్ స్పాన్ టైప్
ఇది కొండ ప్రాంతములలో నిర్మించుటకు అనుకూలంగా ఉంటుంది. దీని పై కప్పు రెండువైపుల సమానముగా ఉండదు. ఇది ఆటోమేటిక్ గా ( అసంకల్పితం ) పనిచేయుటకు ఉపయోగపడదు.
రిడ్జ్ అండ్ ఫర్రో టైప్
రెండు లేక ఎక్కువ ' ఈవెన్ స్పాన్ గ్రీన్ హౌస్ ' లను ప్రక్క ప్రక్కన అమర్చిన దానిని రిడ్జ్ అండ్ ఫర్రో టైప్ అని అంటారు. ఈ విధముగా అమర్చిన రెండు గ్రీన్ హౌస్ లకు ఒక గోడ అమర్చిన సరిపోతుంది. దీని వలన లోపల స్థలము ఏర్పడి కూలీ ఖర్చులు, ' ఆటోమిషన్ ' ఖర్చులు, ఇంధన ఖర్చులు తగ్గి కూలీలను చక్కగా ఆజమాయిషీ చేయుటకు వీలు ఉన్నవి. మన దేశ కాలమాన పరిస్థితులకు ఇది ఎంతో అనుకూలమైనది.
సాటూత్ టైప్
దీని పై కప్పు రంపము పండ్లవలె అమర్చబడి ఉంటుంది. దీనిలోనికి గాలి, వెలుతురు ప్రకృతి సిద్దముగా ధారాళంగా వస్తుంది
క్వాన్సెట్ టైప్
దీని పైకప్పు ఆర్చ్ లుగా ఉండును. దీని పైకప్పనకు పోలీహౌజ్ వాడుదురు. వీటిని తక్కువ ఖర్చుతో నిర్మించవచ్చును.
ఇంటర్ లాకింగ్ రిడ్జ్ అండ్ ఫర్రో క్వన్సెట్ టైప్
పైన తెలిపిన క్వన్సెట్ గ్రీన్ హౌస్ రెండులేక ఆపైన కలిపి కట్టిన దానిని ' ఇంటర్ లాకింగ్ రిడ్జ్ అండ్ ఫర్రో క్వన్సెట్ టైప్ ' అని అంటారు.
గ్రీన్ హౌస్ లను వేడి చేయుటకు
రాత్రి సమయములలో గ్రీన్ హౌస్ లోపల చల్లగా మారి మొక్కలు దెబ్బతీయుటకు అవకాశం ఉన్నది. అది నివారించుటకు గ్రీన్ హౌస్ లోపలికి తగినంత వేడిని పంపించి మొక్కలను కాపాడుటకు వీలున్నది. లోపలికి పంపవలసిన ఉష్ణము బయట వాతావరణముపై ఆధారపడి ఉండును. ఇది నివారించుటకు అనేక పద్ధతులు ఉన్నాయి.
i ) పై కప్పుపై రెండు పొరల పాలీతీన్ కవర్లతో కప్పవచ్చును.
ii ) తర్మోఫన్ గ్లాస్ ( వేడిని బయటికి నివారించుటకు ఉపయోగపడే గ్లాస్ )
iii ) ఉష్ణమును గ్రీన్ హౌస్ లలో పెంచుటను నాలుగు విధములుగా వేడి చేయవచ్చును.
1 ) యూనిట్ హిటర్స్ 2 ) కంట్రోల్ 3 ) రేడియంట్ హీటర్లు 4 ) సోలార్ హీటర్లు వంటి వాటిని ఉపయోగించవచ్చు.
కమ్మరిగూడెం
కమ్మరిగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామం
గ్రీన్‌హౌస్
వుడెన్ ఫ్రేమ్డ్ గ్రీన్ హస్
గ్రీన్ హౌస్ పై కప్పు వాలు 60 కంటే తక్కవగా ఉన్నప్పుడు కొయ్యతో చేసిన గ్రీన్ హౌస్ లను నిర్మిస్తారు. తక్కువ ధర, ఎక్కువ దృఢత్వం వలన పైన్ వుడ్ సాధారణంగా వీటి నిర్మాణం ఉపయోగించెదరు. టింబర్ ను కూడా ఉపయోగించెదరు.
కమ్మరిగూడెం
వర్గం:కుక్కునూరు మండలం లోని రెవెన్యూయేతర గ్రామాలు
గ్రీన్‌హౌస్
పైప్ ఫ్రేమ్డ్ గ్రీన్ హౌస్
పైకప్పు వాలు 12 మీ. ఉండేలా గ్రీన్ హౌస్ లను నిర్మించాలంటే పైప్ తో నిర్మించిన గ్రీన్ హౌస్ లను నిర్మించెదరు. పైప్ భాగాలు ఒకదానితో ఒకటి చెయ్యబడి ఉండవు. కానీ ఆధారం కోసం సైడ్ బర్స్ తో అతికించబడి ఉంటాయి. గ్రీన్ హౌస్ లకు ప్లాస్టిక్ కవర్ లనును ఉపయోగించవచ్చును.
ట్రస్ ఫ్రేమ్డ్ గ్రీన్ హౌస్
గ్రీన్ హౌస్ పై కప్పు వాలు 15m లు, అంతకంటే ఎక్కువగా ఉంటే వీటిని నిర్మించెదరు.
గ్లాస్ గ్రీన్ హౌస్
గ్లాస్ గ్రీన్ హౌస్ లను 1950 నుండి ఉపయోగించుచున్నారు. గ్లాస్ ఉపయోగించుట వలన ఎక్కువగా కాంతి ప్రసరించును. కావున దీనియందు తక్కువ తేమ శాతము ఉండి మొక్కను రోగనిరోధకముగా ఉండును.
ప్లాస్టిక్ ఫిల్మ్ గ్రీన్ హౌస్
ఈ గ్రీన్ హౌస్ పై కప్పుగా పాలితీన్, పాలిస్టర్, పివిసి లను ఉపయోగించెదరు. వీటి నిర్మాణానికి గ్లాస్ తో వేసిన పైకప్పు కంటే చాలా ఖర్చు తక్కువ. అందువలన ఎక్కువ ఉపయోగంలో ఉన్నవి. ఈ రకమైన ప్లాస్టిక్ కవర్ కు జీవిత కాలం చాలా తక్కువ.
రిజిడ్ ప్యానల్ గ్రీన్ హౌస్
పివిసీ రిజిడ్ ప్యానెల్స్, ఫైబర్ గ్లాస్, రెయిన్ ఫోర్స్ డ్ ప్యానెల్స్ వాడతారు. ఉదా : - 1.క్వాన్సెట్ టైప్, 2. రిడ్జ్ అండ్ ఫర్రో టైప్ గ్రీన్ హౌస్ పై కప్పుగా వాడుదురు. ఈ విధంగా పై కప్పు పగలకుండా గట్టిగా ఉండి గ్రీన్ హౌస్ నకు మొత్తం సమాంతరంగా కాంతి ప్రసరణ జరుగును. పై రెండు విధములైన పైకప్పు కంటే నాణ్యతగా ఉండి 20 సం వరకు పనిచేయును.
తక్కువ ధరతో నిర్మించే గ్రీన్ హౌస్
వీటిలో సపోర్టింగ్ స్ట్రక్చర్ వెదురు, ' G.I పైప్ లతోను పాలీఇతలేన్ లను పై కప్పు గాను వెంటిలేషన్ కోసము సహజముగా గాలి వెలుపలికి పోయే విధముగా ఏర్పాటు చేస్తారు.
మధ్యస్థ ధర గ్రీన్ హౌస్
ఇందులో సపోర్టింగ్ స్ట్రక్చర్ అల్యూమినియం పైప్ లు, ' uv స్టరిలైసెడ్ ప్లాస్టిక్ ఫిల్మ్ ను పైకప్పుగా, వెంటిలేషన్ కూలింగ్ కోసము ప్యాడ్ లు, క్యాన్ లు షేడ్ నేట్స్ తో బాటు వేడి చేసే పరికరాలు ఉంటాయి.
ఎక్కువ ధర గ్రీన్ హౌస్
ఇందులో 'యు వి స్టీల్, ప్లాస్టిక్ ఫిల్మ్ లు ఫ్యాన్, ప్యాడ్ లు డ్రిప్ నీటి యందలి నీటి మీటింగ్ పరికరము మరియు షేడ్ నెట్లు ఉంటాయి. అయితే ఈ వాతావరణ నియంత్రణ పరికరాలు డ్రిప్ పద్ధతి అన్ని కూడా కంప్యూటరీకరణ చేయబడి అటోకంట్రోల్ మేకానిజంతో అనుసంధించి ఉంటాయి.
పరిమితులు
1 ) నిర్మాణము ఖర్చు ఎక్కువ
2 ) సాంకేతిక పరిజ్ఞానం గల వ్యక్తులు అవసరం
3 ) వ్యాపార పంటలకు మాత్రము అనుకూలం
4 ) నిర్వహణ ఖర్చు ఎక్కువ.
మూలాలు
వర్గం:వ్యవసాయం వర్గం:పంటలు వర్గం:మొక్కలు
గ్రెటా థన్ బర్గ్
గ్రెటా థన్ బర్గ్ (3 జనవరి 2003) స్వీడన్ కి చెందిన పర్యావరణ కార్యకర్త. ఈమె పాఠశాలలో చదువుతున్న బాలిక. ఈమె పర్యావరణ మార్పు విషయంలో ప్రపంచ వ్యాప్తంగా ఉన్న నాయకులను సవాలు చేసింది. ఆగష్టు 2018లో, 15 ఏళ్ల వయస్సులో, శీతోష్ణ స్థితి కోసం పాఠశాల నిరసన (స్కూల్ స్ట్రైక్ ఫర్ క్లైమేట్) అనే పలక(బోర్డు)ను పట్టుకుని వాతావరణ మార్పుల తీవ్రత తగ్గించడంకోసం బలమైన చర్య తీసుకోవాలని పిలుపునిచ్చేందుకు ఆమె తన శుక్రవారాలను స్వీడిష్ పార్లమెంట్ వెలుపల నిరసన వ్యక్తం చేయడం ప్రారంభించింది. ఈమె పర్యావరణ భవిత కోసం శుక్రవారం (Fridays for Future) పేరుతో ఈ పోరాటం చేస్తున్నది. గతేడాది స్వీడన్ పార్లమెంట్ ముందు ఒంటరిగా ధర్నాకు దిగి సంచలనం సృష్టించింది. పాఠశాల మానేసి మరీ పోరాటం చేస్తున్నది. గ్రెటాకి మద్దతుగా పలు దేశాల్లోని పాఠశాలల పిల్లలు పోరాడుతున్నారు. ఇప్పటికే అనేక అంతర్జాతీయ వేదికల మీద గ్రెటా ప్రసంగించిది. పర్యావరణంపై ఐక్యరాజ్యసమితి వేదిక మీదుగా గళం విప్పిన గ్రెటా ఇప్పుడొక సంచలనం అయ్యింది.
బాల్యం
ఈమె పూర్తిపేరు గ్రేటా టిన్టిన్ ఎలియోనోరా ఎర్న్‌మాన్ థన్‌బెర్గ్. గ్రేటా థన్‌బెర్గ్ 3 జనవరి 2003 న స్వీడన్, స్టాక్‌హోమ్‌ లో జన్మించింది. అమె తల్లి పేరు మలేనా ఎర్న్మాన్, ఒపెరా సింగర్. తండ్రి పేరు స్వాంటే థన్‌బెర్గ్, నటుడు. ఆమెకు బీటా అనే చెల్లెలు ఉంది. తాతగారు కూడా నటుడు, దర్శకుడు. 2011లో తనకు ఎనిమిదేళ్ల వయసులో వాతావరణ మార్పుల గురించి తాను మొదటిసారిగా విన్నానని, ఎవరు ఎందుకు ఏమీ చేయడం లేదో అర్థం కాలేదని థన్‌బెర్గ్ చెప్పింది. ఈ పరిస్థితి ఆమెను నిరుత్సాహపరిచింది, దాదాపు నాలుగు సంవత్సరాలు నిరాశతో పోరాడింది. ఫలితంగా, 11 సంవత్సరాల వయస్సులో, ఆమె ఎక్కువగా మాట్లాడటం తినడం మానేసింది,  రెండు నెలల్లో పది కిలోల (22 పౌండ్లు) తగ్గింది. చివరికి, ఆమెకు ఆస్పెర్గర్ సిండ్రోమ్, అబ్సెసివ్-కంపల్సివ్ డిజార్డర్ (OCD), సెలెక్టివ్ మ్యూటిజం ("అవసరమైనప్పుడు మాత్రమే మాట్లాడడం") ఉన్నట్లు నిర్ధారణ అయింది. ఆమె తన ఆస్పెర్జర్‌ను అనారోగ్యంగా చూడలేదు, బదులుగా "సూపర్ పవర్" అని భావించింది. దానితో ఆమె పర్యావరణ కార్యకర్తగానే  కాకుండా, అత్యుత్తమ ఆటిజం కార్యకర్తగా కూడా వర్ణించబడింది. ఆమె ఆంగ్లం అనర్గళంగా మాట్లాడుతుంది.
2018 చివరలో, థన్బెర్గ్ పాఠశాల వాతావరణ సమ్మెలు, బహిరంగ ప్రసంగాలను ప్రారంభించింది. దీని ద్వారా ఆమె అంతర్జాతీయంగా గుర్తింపు పొందిన వాతావరణ కార్యకర్తగా మారింది.
పర్యావరణ ఉద్యమాలు
థన్‌బెర్గ్ క్రియాశీలత తన తల్లిదండ్రులను వారి స్వంత కార్బన్ పాదముద్రను తగ్గించే జీవనశైలి అంటే శాకాహారిగా మారడం, వస్తువుల పునర్వినియోగము (అప్‌సైక్లింగ్) చేయడం, విమానాలలో  ప్రయాణం (flying) మానేయడం వంటివి అనుసరించమని ఒప్పించినప్పుడే ప్రారంభమైంది. ఫలితంగా ఆమె తల్లి ఒపెరా గాయనిగా అంతర్జాతీయ వృత్తిని వదులుకోవలసి వచ్చింది. థన్‌బెర్గ్ తన తల్లిదండ్రుల ప్రతిస్పందన వలన తాను ఒక మార్పును తీసుకు రాగలను అను ఆశను, నమ్మకం ఏర్పడింది. తన కుటుంబ కథను "సీన్స్ ఫ్రమ్ ది హార్ట్" (2018) అను పుస్తకంలో వివరించింది. ఆ పుస్తకం 2020 లో ఇంకొంతమంది కార్యకర్తల వ్యాసాలతో "ఆవర్ హౌస్ ఈస్ ఆన్ ఫైర్: సీన్స్ అఫ్ ఏ ఫామిలీ అండ్ ఏ ప్లానెట్ ఇన్ క్రైసిస్" తిరిగి ప్రచురింపబడింది. థన్‌బెర్గ్ 2018 చివర్లో పాఠశాల సమ్మెలు, బహిరంగ ప్రసంగాలను ప్రారంభించింది. దీని ద్వారా ఆమె అంతర్జాతీయంగా గుర్తింపు పొందిన వాతావరణ కార్యకర్తగా మారింది. ఆమె కోరుకున్నదేమంటే 'స్వీడిష్ ప్రభుత్వం పారిస్ ఒప్పందానికి అనుగుణంగా కర్బన ఉద్గారాలను తగ్గించాలి' అని. పాఠశాల సమయంలో ప్రతిరోజూ 3 వారాల పాటు "Skolstrejk för klimatet" ("వాతావరణం కోసం పాఠశాల సమ్మె") అను గుర్తు పట్టుకుని ఆమె నిరసన వ్యక్తం చేసింది. ఆమె పాఠశాలకు వెళ్లకుండా ఉండడం ఆమె తండ్రికి ఇష్టం లేదు. కానీ ఆమె చేసే కార్యక్రమాల వలన తరగతులకు ఎక్కువ ఇబ్బంది పడలేదు కానీ తక్కువ సమయం వెచ్చిస్తోంది అని పేర్కొన్నారు. "ఆమె ఒక నిర్ణయం తీసుకున్నప్పుడు మేము గౌరవిస్తాము. నిజానికి ఆమె ఇంట్లో కూర్చుని సంతోషంగా ఉండవచ్చు. కాకపోతే నిరసన తెలుపుతుంది, సంతోషంగా ఉంటుంది" అని అన్నారు. ఆమెకు తరగతులు తప్పిపోయిన విషయం గురించి ఆమె ఉపాధ్యాయులు భిన్నాభిప్రాయాలలో ఉన్నారని థన్బెర్గ్ చెప్పింది. ఇంకా ఆమె "వారు ప్రజలుగా నేను చేస్తున్నది మంచిదని భావిస్తారు, కాని ఉపాధ్యాయులుగా వారు ఈ కార్యక్రమాలు నేను ఆపాలి అని చెపుతారు." అని పేర్కొంది.
మే 2018లో, స్వీడిష్ వార్తాపత్రిక 'స్వెన్స్కా డాగ్‌బ్లాడెట్' నిర్వహించిన 'వాతావరణ మార్పు' వ్యాస పోటీలో థన్‌బెర్గ్ గెలుపొందింది. దాంట్లో ఆమె "నేను సురక్షితంగా ఉండాలనుకుంటున్నాను. కానీ మానవ చరిత్రలో మనం గొప్ప సంక్షోభంలో ఉన్నామని తెలిసినప్పుడు నేను ఎలా సురక్షితంగా ఉండగలను?" అని వ్రాసింది.
ఇన్ స్టాగ్రామ్, ట్విట్టర్, ఫేస్ బుక్, యు ట్యూబ్ వంటి సామాజిక మాధ్యమాల ద్వారా తన ఛాయా చిత్రాలు, ఉద్యమాలు, ఆలోచనలు అందరకు అందచేసింది. వేల సంఖ్యలో పాత్రికేయులు,  మద్దత్తు దారులు, అనుచరులు ఏర్పడ్డారు. డిసెంబర్ 2018 సాధారణ ఎన్నికల తర్వాత, థన్‌బెర్గ్ శుక్రవారాల్లో మాత్రమే సమ్మె కొనసాగించింది. ప్రపంచవ్యాప్తంగా ఉన్న పాఠశాల విద్యార్థులు ఆ నెలలో, కనీసం 270 నగరాల్లో 20,000 కంటే ఎక్కువ మంది విద్యార్థులు సమ్మెలు నిర్వహించారు. . ప్రపంచవ్యాప్త మహమ్మారి సమయంలో విద్యార్థులు భారతదేశము లో సెప్టెంబర్‌లో నిర్వహించిన నేషనల్ ఎలిజిబిలిటీ కమ్ ఎంట్రన్స్ టెస్ట్ (NEET -అండర్ గ్రాడ్యుయేట్ 2020), జాయింట్ ఎంట్రన్స్ ఎగ్జామినేషన్ (JEE -2020) ప్రవేశ పరీక్షలకు  హాజరుకావడం అన్యాయమని థన్‌బెర్గ్ పేర్కొంది. బీహార్, అస్సాం వంటి రాష్ట్రాలను తాకిన వరదల వల్ల భారతదేశ విద్యార్థులు తీవ్రంగా ప్రభావితమయ్యారని, ఇది భారీ విధ్వంసం కలిగించిందని ఆమె చెప్పింది. 2020–2021 లో భారత రైతుల నిరసనకు మద్దతుగా 3 ఫిబ్రవరి 2021న, థన్‌బెర్గ్ ట్వీట్ చేసింది. అయితే భారత ప్రభుత్వం ఇది తమ అంతర్గత విషయముగా పరిగణించింది. థన్‌బెర్గ్ తన కార్యక్రమాల వలన ప్రపంచ వ్యాప్తంగా రాజకీయ నాయకులు, పత్రికల నుండి బలమైన మద్దతు, ప్రశంసలే కాకుండా బలమైన విమర్శలను కూడా అందుకుంది. Multiple sources:
విలుప్త (ఎక్స్‌టింక్షన్) తిరుగుబాటు
అక్టోబర్ 2018 లో లండన్ లో పార్లమెంటు సభల ఎదురుగా 'తిరుగుబాటు ప్రకటన'లో (ఎక్స్‌టింక్షన్)  "మేము ఎప్పుడూ అపూర్వమైన సంక్షోభాన్ని ఎదుర్కొంటున్నాము, అది ఎన్నడూ సంక్షోభంగా పరిగణించబడలేదు, మా నాయకులు అందరూ పిల్లలలా వ్యవహరిస్తున్నారు. మేము మేల్కొని ప్రతిదీ మార్చాలి" అని  ప్రసంగించారు.
TEDxStockholm
24 నవంబర్ 2018 న, ఆమె TEDxStockholm లో మాట్లాడింది. '''ఆమె ఎనిమిదేళ్ల వయసులో, వాతావరణ మార్పు ఉనికిలో ఉందని, ప్రపంచ ఛానెల్‌లో జరుగుతున్నట్లుగా, ప్రతి ఛానెల్‌లో ఇది ఎందుకు హెడ్‌లైన్ వార్తలు కాదని ఆశ్చర్యపోతున్నారని ఆమె మాట్లాడారు. కొందరు సూచించినట్లుగా, వాతావరణ శాస్త్రవేత్త కావడానికి తాను పాఠశాలకు వెళ్లలేదని, ఎందుకంటే సైన్స్ జరిగింది, తిరస్కరణ, అజ్ఞానం, నిష్క్రియాత్మకత మాత్రమే మిగిలి ఉన్నాయి. ఇంకా సమయం ఉన్నప్పుడు 2018 లో ఎందుకు చర్యలు తీసుకోలేదని ఆమె పిల్లలు, మనవరాళ్ళు ఆమెను అడుగుతారని ఆగ్రహించిన ఆమె, "నిబంధనల ప్రకారం ఆడటం ద్వారా మేము ప్రపంచాన్ని మార్చలేము, ఎందుకంటే నియమాలను మార్చాలి."'''
COP24 సదస్సు
4 డిసెంబర్ 2018, న జరిగిన COP24 ఐక్యరాజ్యసమితి వాతావరణ మార్పుల సదస్సులో థన్‌బర్గ్ ప్రసంగించింది. 12 డిసెంబర్ 2018 న ప్లీనరీ అసెంబ్లీ ముందు మాట్లాదిండి. శిఖరాగ్ర సమావేశంలో, 'వి డోంట్ హావ్ టైమ్ ఫౌండేషన్' ప్రతినిధులతో కలిసి ఆమె ప్యానెల్ చర్చలో పాల్గొంది, దీనిలో పాఠశాల సమ్మె ఎలా ప్రారంభమైందనే విషయం గురించి ఆమె మాట్లాడింది.
దావోస్ సదస్సు
23 జనవరి 2019 న, ప్రపంచ ఆర్థిక ఫోరం (World Economic Forum)లో తన వాతావరణ ప్రచారాన్ని కొనసాగించడానికి 1,500 వ్యక్తిగత ప్రైవేట్ జెట్ విమానాల ద్వారా వచ్చిన అనేక మంది ప్రతినిధులకు భిన్నంగా థన్ బెర్గ్  32 గంటల రైలు ప్రయాణం తరువాత దావోస్, స్విట్జర్లాండ్ చేరుకుంది. ఆమె దావోస్ ప్యానెల్‌తో మాట్లాడుతూ "కొంతమంది వ్యక్తులు, కొన్ని కంపెనీలు, ముఖ్యంగా కొంతమంది నిర్ణయాధికారులు అనూహ్యమైన మొత్తంలో డబ్బు సంపాదించడం కోసం వారు ఎంత అమూల్యమైన విలువలను త్యాగం చేస్తున్నారో ఖచ్చితంగా తెలుసు. ఈ రోజు మీలో చాలా మంది ఆ సమూహానికి చెందినవారని నేను భావిస్తున్నాను." అని చెప్పింది.
వారం తరువాత, ఆమె ప్రపంచ నాయకులను హెచ్చరించింది, "మీరు ఆశాజనకంగా ఉండాలని నేను కోరుకోను, మీరు భయపడాలని నేను కోరుకుంటున్నాను. ప్రతిరోజూ నేను అనుభూతి చెందుతున్న భయాన్ని మీరు అనుభవించాలని, మీరు సంక్షోభంలో ఉన్నట్లుగా వ్యవహరించాలి. ఇల్లు మంటల్లో ఉన్నట్లుగా మీరు వ్యవహరించాలని నేను కోరుకుంటున్నాను ". ఆమె జనవరి 2019 లో ది గార్డియన్ కోసం ఒక వ్యాసంలో ఇలా వ్రాసింది: "ఐపిసిసి (వాతావరణ మార్పులపై ఇంటర్‌గవర్నమెంటల్ ప్యానెల్) ప్రకారం, మన తప్పులను దిద్దుకోలేకపోవడానికి మేము 12 సంవత్సరాల కన్నా తక్కువ దూరంలో ఉన్నాము. ఆ సమయంలో, అన్ని అంశాలలో అపూర్వమైన మార్పులు సమాజంలో మన CO తగ్గింపుతో సహా జరగాలి 2 ఉద్గారాలు కనీసం 50% నికి తగ్గాలి ".
బెర్లిన్ సదస్సు
29–31 మార్చి 2019 వారాంతంలో, థన్‌బర్గ్ బెర్లిన్‌ను సందర్శించారు. మార్చి 29 న బ్రాండెన్‌బర్గ్ గేట్ సమీపంలో 25 వేల మంది ప్రజల ముందు ఆమె మాట్లాడారు, అక్కడ "మేము ఒక వింత ప్రపంచంలో నివసిస్తున్నాము, అక్కడ పిల్లలు తమ భవిష్యత్తును నాశనం చేయడాన్ని నిరసిస్తూ వారి స్వంత చదువును త్యాగం చేయాలి. ఈ సంక్షోభానికి అక్కడ ఉన్నవారు చాలా తక్కువ మంది దోహదపడతారు. " ప్రసంగం తరువాత థన్‌బెర్గ్ తోటి వాతావరణ కార్యకర్త 'లూయిసా న్యూబౌర్' పోట్స్డామ్ ఇన్స్టిట్యూట్ ఫర్ క్లైమేట్ ఇంపాక్ట్ రీసెర్చ్ ను సందర్శించి అక్కడి శాస్త్రవేత్తలతో సమావేశమయ్యారు. మార్చి 30 న, జర్మనీ యొక్క వార్షిక చలనచిత్ర, టెలివిజన్ అవార్డు ప్రదర్శనలో థన్‌బర్గ్ 'గోల్డెన్ కెమెరా' ప్రత్యేక పురస్కారాన్ని అందుకున్నారు. థన్‌బర్గ్ ప్రతిచోటా తన ప్రసంగాలలో ప్రముఖులను వారి ప్రభావాన్ని ఉపయోగించాలని, క్రియాశీలకమైన కార్యక్రమాలు నిర్వహించడములో ఆమెకు తమ వంతు సహాయపడాలని కోరారు.
యూరోపియన్ యూనియన్
'''ఏప్రిల్ 2019 లో స్ట్రాస్‌బోర్గ్‌లోని యూరోపియన్ పార్లమెంటులో MEP లు, EU అధికారులతో జరిగిన సమావేశంలో థన్‌బెర్గ్ "మూడు అత్యవసర బ్రెక్సిట్ శిఖరాగ్ర సమావేశాలకు, వాతావరణం, పర్యావరణ విచ్ఛిన్నానికి సంబంధించి అత్యవసర శిఖరాగ్ర సమావేశాలకు" హాజరైన వారిని ఎన్నుకున్నారు. వాతావరణ మార్పుల చర్చలు EU శిఖరాగ్ర సమావేశాలలో ఆధిపత్యం వహించలేదు ఎందుకంటే ఇతర సమస్యలు ప్రాధాన్యతనిచ్చాయి. ప్రపంచం దాని “ఆరవ సామూహిక విలుప్తతను” ఎదుర్కొంటోందని ఆమె అన్నారు: "మేము ఈ సంక్షోభాన్ని సంక్షోభంగా పరిగణించలేదు, దాన్ని పరిష్కరించాల్సిన మరో సమస్యగా మేము చూసాము. అయితే ఇది దాని కంటే చాలా ఎక్కువ. ఇది అస్తిత్వ సంక్షోభం, అన్నిటికంటే ముఖ్యమైనది.'''
ఐక్యరాజ్యసమితి పర్యావరణ సదస్సులోని ఉపన్యాసం
23 సెప్టెంబర్ 2019 న, న్యూయార్క్ నగరంలో జరిగిన 2019 ఐక్యరాజ్యసమితి అంతర్జాతీయ పర్యావరణ సమితి సమావేశంలో (యుఎన్ క్లైమేట్ యాక్షన్ సమ్మిట్‌) ప్రపంచ నాయకుల ఉద్దేశ్యించిు థన్‌బర్గ్ ప్రసంగించింది. గ్రెటా థన్ బెర్గ్ ‘‘మీ కెంత ధైర్యం’’ అంటూ గర్జించింది. ‘‘మీకెంత ధైర్యం’’ చూపులు తిప్పుకోవడానికి, చేసేది సరిపోతోంది అని చెప్పడానకి మీకెన్ని గుండెలు అంటూ ఉద్వేగపూరిత చేసిన ఉపన్యాసం ప్రపంచవ్యాప్తంగా కదిలించింది. ఆమె ఉపన్యాస పూర్తిపాఠానికి తెలుగు అనువాదం ఇది.